Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: 1. melléklet a 2010. évi CLIX. törvényhez
Paragraph Index: 1872

10. A Hpt. 2. számú melléklet III. Fejezet 20. pont b) alpontja helyébe a következõ rendelkezés lép: [20. Ügyfélcsoport (kapcsolatban álló ügyfelek csoportja): két vagy több ügyfél, akikkel szemben a hitelintézet (vagy azon vállalkozás, amelyre az összevont alapú felügyelet kiterjed) kockázatot vállalt és ez egyetlen kockázatnak minõsül, mert] „b) az ügyfelek olyan kapcsolatban állnak egymással, hogy ha az egyiknél pénzügyi – különösen finanszírozási vagy visszafizetési – problémák merülnek fel, valószínûsíthetõ, hogy a másik is finanszírozási vagy visszafizetési nehézségekkel kénytelen számolni; ilyen kapcsolatnak számít különösen a 1. kezesség, készfizetõ kezesség, garanciák és egyéb biztosíték, 2. jogszabályon vagy szerzõdésen alapuló korlátlan és egyetemleges felelõsség, 3. közvetlen kereskedelmi függõség, amelyet rövid távon nem lehet megszüntetni, illetõleg más üzleti kapcsolattal helyettesíteni, 4. közeli hozzátartozói viszony közös háztartásban élõ hozzátartozók esetén.”

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes